Diesel-Men Clothing-Socks Online Store, Diesel-Men Clothing-Socks UK Sale Here
Men Clothing Diesel Socks - blue,diesel zatiny,Official USA Stockists
Men Clothing Diesel SKM RAY - Socks - grey/light blue,bio diesel,genuine Suid Afrikaanse Nuus Thread - Page 150 - Stormfront
Page 150 of 226 « First < 50 100 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 200 > Last »
02-10-2007, 07:35 PM #1491
S. Africa Minister Clashes With Farmers
02-12-2007, 02:22 AM #1492
Skote klap toe woede uitbars by verkeerslig
Een man is gearresteer, ’n ander onder polisiebewaking in die hospitaal en drie mans soek ná ’n skietery in Rosettenville in die suide van Johannesburg wat vermoedelik deur padwoede aangevuur is.
Mnr. Werner Vermaak, woordvoerder van die ER24-nooddiens, sê ER24 is eergister omstreeks 17:30 na dié toneel in Diagonalstraat, ontbied.
Vermaak sê volgens ooggetuies het twee mans in ’n sjampanjekleurige Land Rover en drie mans in ’n groen Alfa Romeo by ’n verkeerslig stilgehou en uitgeklim. ’n Argument het tussen dié vyf mans ontstaan.
Een van insittendes van die Alfa Romeo het na bewering met ’n vuurwapen na die agterkant van die Land Rover gehardloop en die bestuurder se hand raakgeskiet.
Nog skote is afgevuur en die Land Rover se bestuurder is in die maag gewond.
Talle skote is daarna weer op dié voertuig afgevuur. Een van die Alfa Romeo se insittendes het op die vlug geslaan en ’n ander is glo met ’n baksteen aangerand.
Die gewonde Land Rover-bestuurder, wat toe erg gebloei het, is deur sy passasier na ’n hospitaal geneem.
Vermaak het gesê hulle het by hospitale na die man gesoek, maar kon hom nie opspoor nie.
Paramedici het die insittende van die Alfa Romeo wat met ’n baksteen geslaan is, op die toneel behandel. Hy is onder polisiebewaking na die Chris Hani Baragwanath-hospitaal vervoer.
Kapt. Bhekizizwe Mavundla, polisiewoordvoerder, het die voorval bevestig en gesê slegs twee van die Alfa Romeo se insittendes was met die polisie se aankoms op die toneel.
Een is in hegtenis geneem weens poging tot moord en daar is beslag gelê op sy gelisensieerde vuurwapen. Sy passasier is in die hospitaal onder polisiebewaking. Hulle is albei in hul veertigs.
Mavundla het gesê die derde insittende van die Alfa Romeo, asook die twee mans in die Land Rover, is nog soek. Hy kon nie bevestig of dit wel ’n padwoede-aanval was nie, maar het gesê alle moontlikhede word ondersoek. Volgens ooggetuies was die insittendes van die Land Rover heel waarskynlik onder die invloed van drank.
02-12-2007, 02:24 AM #1493
Oop stuk veld lok boewe
“Hier kan ’n mens nie eers ’n baksteen buite los nie.”
Mev. Zena Conradi van Erasmuskloof in Pretoria is raadop nadat sy en haar man, Alwyn, Vrydagaand wéér onder inbrekers deurgeloop het.
Hulle het die afgelope paar jaar duisende rande bestee om hul huis veiliger te maak.
Daar is die afgelope twee jaar ses keer by Conradi en haar buurvrou, me. Marie Meyer (64), ingebreek en agt motors se ruite is gebreek om by die buit aan die binnekant te kom.
“Ons leef nou al in ’n tronk. Ek wens ek kon daardie robbiesse agter tralies kry,” sê Conradi.
Meyer (64) het die afgelope naweek weer na haar huis teruggekeer nadat sy einde verlede maand in haar huis oorval is. Terwyl sy in die hospitaal behandel is, het inbrekers haar huis leeggemaak.
Conradi en Meyer bly in duet-huise in Loislaan in Erasmuskloof.
Mev. Conradi blameer die oop stuk grond wat voor die twee duette lê vir die toename in misdaad die afgelope vier jaar.
Die grond behoort glo aan een van die oorspronklike Erasmusse wat die plaas onderverdeel het.
“Al wat hulle moet doen, is om ’n palissade-heining op te sit sodat die mense nie meer daar kan bly nie,” sê sy.
Volgens haar sien hulle elke aand vure van sluipslapers wat in die veld bly.
Mnr. Conradi sê die Tshwane-metroraad behoort iets aan die oop stuk veld te doen omdat dit ’n veiligheidsrisiko is. Die stuk grond loop tot by die Kloof-hospitaal by Rigellaan.
Volgens mev. Conradi het die skelms Vrydagaand die enigste swak skakel in hul huisbeveiliging uitgesnuffel en ’n swak slot van ’n buitehek afgebreek.
Die skelms het vermoedelik met ’n stok haar handsak deur ’n veiligheidshek van die kombuistafel afgelig. Hulle het daarna in die vroeë oggendure die huissleutels, wat in die handsak was, gebruik om die voordeur se veiligheidshek en die voordeur oop te sluit.
Die alarm het afgegaan toe die voordeur oopgaan en die skelms het laat spaander.
“Dis ’n bleddie riller, maar ek gaan nie dat hulle my lewe omkrap nie. My man was 40 jaar in die polisie en nou sit ons met so ’n gemors,” sê Conradi.
02-12-2007, 02:34 AM #1494
Drie keer in 10 dae teiken van misdaad
Hoe kan dit wees dat misdaad besig is om af te neem as een mens drie keer in 10 dae die slagoffer van misdaad was?
“Dit het eintlik alles verlede November begin toe ek tydens ’n vals padversperring al my besonderhede aan twee mans in polisie-uniforms gegee het,” sê me. Avril Laros, wat as 65-jarige al vir agt jaar op haar eie in Edenglen woon.
Haar dogter het tóé onraad vermoed en daarop aangedring dat Laros die saak by die polisie aanmeld. Die Edenvale-polisie het aan hulle uitgewys dat daar tydens ’n padversperring altyd ’n polisievoertuig moet wees, die polisie moet hulself identifiseer, weerkaatsende baadjies dra en daar moet oranje horings in die pad wees om die versperring aan te dui. Nie een van bogenoemde was by dié versperring aanwesig of sigbaar nie. Boonop het die polisie nie een van die mans wat Laros beskryf het as lede erken nie en geen versperring was vir daardie gebied beplan nie.
“Gedurende Desember het ek ’n brief van ’n versekeringsmaatskappy ontvang wat beweer het dat daar ’n sekere bedrag aan my terugbetaal moet word,” sê Laros. Sy het nie versekering by dié maatskappy gehad nie.
“My dogter was dadelik oortuig daarvan dat dit verband hou met die padversperring en ek het die brief weggegooi.”
Op 18 Januarie is Laros, ’n onderwyseres, om omstreeks 06:45 uit haar huis na die Laerskool Glenhazel waar sy werk.
“Omdat my huishulp daardie dag sou inkom, het ek nie die alarm aangesit nie. Toe sy egter die hekkie oopsluit, het sy ’n man van binne die huis vir haar sien loer.”
’n Elektriese kontrakteur wat toevallig in die buurt was, het die booswig vasgetrek nadat die huishulp om hulp begin roep het.
“Hulle het toegang deur ’n badkamervenster verkry wat onlangs vervang is. Die stopverf, wat nog klam was, is uitgekrap, die venster uitgehaal en hulle het deur die diefwering gekruip. Hulle het my duur ortopediese stapskoene, juwele met heelwat sentimentele waarde en ’n paar ander artikels gevat. My huis was geplunder.”
Laros se dogter het dié aand een van hul waghonde na die erf gebring vir ekstra sekuriteit. Die volgende dag het die alarm egter afgegaan toe die inbrekers weer wou inkom. Toe sy by die huis kom om ondersoek in te stel, was die hond weg.
“Hy het vermoedelik oor die muur gespring om die oortreders agterna te sit.”
Op 27 Januarie was Laros uit vir die aand. Op pad huis toe het sy gemerk dat sy agtervolg word.
“Die enigste rede hoekom ek agtergekom het ek word agtervolg, is omdat die kar net een lig gehad het,” sê sy. Sy het die voertuig probeer afskud deur nie reguit huis toe te ry nie.
“Toe dit lyk of ek hulle verloor het, is ek met ’n spoed huis toe.” Laros was skaars voor haar huis toe die een-lig-voertuig skielik – van die ander kant van die doodloopstraat waarin sy woon – op haar afpeil. Daar was vier mans in die kar.
“Ek is al voorheen gekaap en het net gedink: ‘Dié keer vat julle nie my kar nie!’.” Sy het met mening die motor in trurat gesit om te probeer omdraai en weg te jaag.
“Ek het 12 panele van my muur omgery. Omdat ek altyd my spreiligte aansit om seker te maak niemand wag my by die huis in nie, het dit die twee gewapende mans wat uitgespring het effens verblind. Dit het my genoeg tyd gegee om weg te kom en na my dogter se huis in ’n veiligheidsbuurt te jaag.”
Laros is oortuig daarvan dat alles verband hou met die vals padversperring en dat die booswigte presies geweet het waar sy bly. “Omdat hulle my huistelefoonnommer gehad het, kon hulle bel om seker te maak ek is nie daar nie. Hulle het my waarskynlik toe naby die huis ingewag – moontlik iewers langs die pad wat ek maar altyd ry.”
Laros, wat nog aan erge skok ly ná die byna-kaping, gaan nou haar huis verkoop en het haar telefoonnommer gekanselleer.
“Ek het nog twee jaar oor voordat ek aftree en sal maar solank vir my ’n klein plekkie in ’n veiligheidskompleks kry,” sê Laros huilerig.
“Ek gaan ook die Toyota Tazz verkoop en vir my iets soek wat hulle nie sal wil hê nie.”
02-12-2007, 02:55 PM #1495
Gevangene eis sy slagoffer se vuurwapen
Dink net ... iemand breek by jou in. Die booswig word gevang, verhoor en toegesluit. Dan, uit die bloute, daag daar polisiemanne by jou voordeur op en sê die einste inbreker sê jy het sy vuurwapen gesteel. Vergesog?
Nee, glad nie. Dit is presies wat met mnr. Gerhard van Schalkwyk van Levubu gebeur het.
Gerhard vertel dat lede van die polisie op Levubu op Woensdag, 17 Januarie, by sy huis opgedaag en hom beveel het om saam met hulle na die polisiestasie te gaan om ‘n verklaring te gaan aflê oor ‘n spesifieke vuurwapen in sy besit.
Heel onkant betrap, het Gerhard geweier, waarna die polisiebeamptes hom gewaarsku het om die volgende dag voor 16:00 by die polisiestasie aan te meld.
Gerhard is toe eers Vrydag polisiestasie toe. Daar aangekom is hy ingelig dat hy in besit is van iemand anders se vuurwapen en dat hy selfs vir die vuurwapen geteken het.
Maar eers ‘n bietjie agtergrond ... ‘n Paar jaar gelede is daar by sy plaashuis ingebreek. Verskeie items is gesteel. Verdagtes is aangekeer, waarna Gerhard sy vuurwapens aan die polisie moes oorhandig as bewysstukke. Twee jaar gelede is die saak afgehandel en die booswigte skuldig bevind. Gerhard het daarna sy vuurwapen teruggekry, nadat hy daarvoor moes gaan teken by die polisiestasie.
Terug by die hede ...
Nadat Gerhard meegedeel is dat hy vir iemand anders se vuurwapen geteken het, het hy uitgevind dat dit wraggies een van die swerkaters is wat by hom ingebreek het, skuldig bevind is en agter tralies sit, wat die klag teen hom gelê het. Hy het toe dadelik die vuurwapenregister nagegaan en aan die polisie uitgewys dat hy net geteken het vir sy eie wapens.
Gerhard sê hy was uiters geskok oor die feit dat die polisie eerder die woord van ‘n veroordeelde misdadiger geglo het, as dié van ‘n slagoffer en wetsgehoorsame burger.
Hy het dadelik sy vuurwapenlisensies na die polisiestasie laat bring, waar hy aan die polisie uitgewys het dat hy werklik die eienaar van die betrokke vuurwapen is. Gerhard sê hy kan nie verstaan waarom die polisie nie eerder vir die veroordeelde misdadiger vir sy lisensies gevra het nie.
In reaksie op die voorval het supt. Ailwei Mushavhanamadi, polisiewoordvoerder in die Vhembe-streek, gesê dit is die polisie se plig om elke klagte te ondersoek en dat enige iemand die reg het om ‘n klag te lê.
Mushavhanamadi sê hy is daarvan oortuig dat die polisiebeamptes professioneel opgetree het en die situasie suksesvol bygelê het. Hy het ook bygevoeg dat, indien die vuurwapen wel aan die misdadiger behoort het, hy dit in elk geval nooit sou terugontvang het nie, aangesien hy deur die hof onbevoeg verklaar is om ‘n vuurwapen te besit. Mushavhanamadi het gesê dat vuurwapens wat van misdadigers afgevat word, deur die Staat vernietig word.
02-13-2007, 12:54 AM #1496
Misdaad 'kan 2010 knou'
Die minister van handel en nywerheid, mnr. Mandisi Mpahlwa, het gister erken die regering is bekommerd dat misdaad voornemende toeriste kan afskrik in die aanloop tot die 2010-Wêreldbeker-sokkertoernooi.
Mpahlwa het sy opmerkings by 'n media-inligtingsessie in die parlement gemaak en gesê uit 'n ekonomiese oogpunt wek dit beslis kommer.
"Persepsies oor misdaad gaan beslis 'n invloed hê op mense se gedrag en hulle kan dalk nou al besluit om nie in 2010 te kom nie."
Hy het gesê die veiligheid van toeriste geniet wel spesiale aandag in die regering se groter misdaadstrategie.
'n Toerismetydskrif se kitsopname het ook aan die lig gebring dat die toerismebedryf verlede jaar reeds reuseverliese weens misdaad gely het. Volgens hul skattings kon 'n miljoen meer toeriste die land besoek het, as dit nie vir misdaad was nie.
'n Ondersoek deur Beeld het ook 'n onrusbarende vlak van kommer in die buiteland oor die veiligheid van hul burgers aan die lig gebring wat die land besoek. Talle lande het ernstige amptelike waarskuwings vir voornemende toeriste op hul staatswebwerwe.
Intussen het die uitvoerende burgemeester van die Tshwane-metroraad, dr. Gwen Ramokgopa, erken dat misdaad wel 'n groot probleem in die hoofstad is. Ramokgopa het haar siening onomwonde gestel toe sy met die media gesels het oor die misdaadsituasie in Pretoria. Sy het gesê die raad is diep bekommerd oor die aantal sagte teikens wat die afgelope ruk onder gewelddadige misdadigers deurgeloop het.
"Dit is mense wat kwesbaar is. Hulle word in hul huise aangeval - daar waar hulle juis veilig moet wees. Dit is onrusbarend dat dié mense die misdadigers se nuwe teikens is."
Sy het verwys na die vlaag geweldsmisdaad in Pretoria die afgelope klompie maande.
"Ons (die metropolisie) kan nie meer net die gewone doen deur byvoorbeeld net meer metropolisielede die strate in te stuur nie.
"Omdat misdaad in die gemeenskappe plaasvind, kyk ons daarna om gemeenskapsnetwerke te verskerp en openbare betrokkenheid te verbeter."
Die DA het egter die raad se wil om misdaad te pak, bevraagteken. Dit volg nadat die metropolisie en polisie glo nie onlangs by 'n misdaadvergadering in Faerie Glen, wat deur sowat 600 inwoners bygewoon is, opgedaag het nie.
Me. Karen Meyer, DA-woordvoerder oor gemeenskapsveiligheid, het gesê die metropolisie en polisie is na die vergadering genooi. Die raad het hom tydens verlede maand se raadsvergadering opnuut verbind tot 'n beleid vir 'n veiliger stad.
"Hoe gaan die metropolisie daarin slaag om misdaad hok te slaan as hy dit nie belangrik genoeg ag om 'n vergadering met 600 inwoners by te woon nie? "Ramokgopa-hulle moet bewys dat hulle misdaad werklik as 'n prioriteit beskou," het Meyer gesê.
02-13-2007, 03:44 AM #1497
Toeriste gemaan teen SA oor misdaad
KAAPSTAD. – Tafelberg en Seepunt is op die gevaarlyste van verskeie buitelandse regerings, wat hul burgers waarsku om katvoet te loop vir misdadigers in Suid-Afrika.
Die Franse konsulaat in Suid-Afrika waarsku ook sy burgers om nie met die Shosholoza Meyl (die ou Transkaroo-trein) tussen Johannesburg en Kaapstad te reis nie.
Dié misdaadwaarskuwings is op die buitelandse en plaaslike webtuistes van die onderskeie lande.
Die minister van handel en nywerheid, mnr. Mandisi Mpahlwa, het gister erken dat die regering bekommerd is dat misdaad voornemende toeriste kan afskrik in aanloop tot die Wêreldbeker-sokkertoernooi in 2010.
Me. Sheryl Ozinsky, uitvoerende hoof van Cape Town Routes Unlimited, het by navraag gesê sulke buitelandse reisinligting is belangrike waarskuwings.
“Dis belangrik dat ons dit ernstig opneem. Ons in die toerisme-bedryf moet pro-aktief optree en mense inlig oor wat gedoen word sodat hul burgers die plekke in veiligheid kan besoek.”
Mpahlwa het sy opmerkings gister by ’n media-inligtingsessie in die parlement gemaak en gesê uit ’n ekonomiese oogpunt wek dit beslis kommer.
“Persepsies oor misdaad gaan beslis ’n invloed hê op mense se gedrag en hulle kan dalk nou al besluit om nie in 2010 te kom nie.”
Hy het gesê die veiligheid van toeriste geniet spesiale aandag in die regering se groter misdaadstrategie.
Die inligting op die webtuistes van die onderskeie lande gee ’n interessante perspektief op hoe die buiteland misdaad in Suid-Afrika beoordeel.
Franse word daarop gewys dat daar daar heelwat misdaad in Suid-Afrika is. Verkragting, gewapende aanvalle en motordiefstal deur gewapende rowers word onder meer genoem.
Moet ook nie in ’n hotel vir enige-een behalwe hotelpersoneel deure oopmaak nie en slaap met die deur gesluit. Wees versigtig by OTM’s. Daar word veral in Kaapstad bedrog gepleeg met bankkaarte en kredietkaarte, sê die Franse.
In Johannesburg moet Hillbrow, Berea en Yeoville vermy word.
In Kaapstad moet die grootpaaie liefs gebruik word. Heelwat aanvalle is al aangemeld op die N2 by Khayelitsha – wees dus dubbel versigtig wanneer die pad lughawe toe in die nag gebruik word. Moenie rylopers oplaai nie en moenie minibustaxi’s gebruik nie.
Amerika waarsku daar is beduidende straatmisdaad soos rooftogte en sakkerollers wat bedrywig is. Dit raak die lewe van buitelanders én plaaslike inwoners – veral in groot stede soos Johannesburg.
Brittanje sê Suid-Afrika het ’n baie hoë vlak van misdaad wat verkragting en moord insluit.
Britte word aangeraai om plekke soos Berea en Hillbrow in Gauteng te vermy.
Besoekers word gemaan om versigtig te wees wanneer hulle die paaie in en uit die Krugerwildtuin gebruik, want daar was al voorvalle van motorkapings.
Britse burgers word ook daarop gewys dat daar aanvalle, waarvan sommige gewelddadig, op Tafelberg was.
Kanada sê besoekers moet uiters versigtig wees wanneer hulle die Oliver Tambo-lughawe in Johannesburg verlaat.
In Seepunt moet die sentrale woongebied as gevaarlik beskou word nadat winkels laatmiddag gesluit het.
Australië waarsku hul burgers om ’n hoë mate van versigtigheid aan die dag te lê as gevolg van die hoë misdaadvlakke. Dit sluit roof in. Motorkapings, diefstal en sakkerollers is algemeen.
02-13-2007, 11:06 PM #1498
Zim-soldate wat grens bewaak, kom sélf onwettig na SA
Harare. – ’n Groep Zimbabwiese soldate wat met perde die grens tussen Suid-Afrika en Zimbabwe by Beitbrug moes beman, het glo onlangs sommer sélf oor die grens na Suid-Afrika gedros.
Hulle het die perde aan bome vasgemaak, hul wapens en uniforms daar gelos en oor die grens na Suid-Afrika na beter heenkome kom soek.
Volgens berigte het talle soldate al só na Suid-Afrika gevlug en sommige het hul wapens saamgeneem. Dié drostery uit die weermag word veroorsaak deur die groot gaping tussen soldate in Zimbabwe se salarisse en die lewenskoste in dié land wat by die dag styg.
Lt.kol. Simon Tsatsi, weermagwoordvoerder, het by navraag gesê daar was enkele gevalle waar soldate oor die grens gedros het, maar dat die situasie nie so erg is soos wat plaaslik in Zimbabwe berig word nie. “Daar is drosters in die weermag, net soos daar bedankings in enige ander beroep is.”
Tsatsi het gerugte van soldate wat met vuurwapens oor die grens vlug, ontken.
“ ’n Gewapende soldaat wat ’n vreemde land binnegaan, sal onmiddellik in hegtenis geneem word. Dit is ’n groot risiko en mense doen dit nie sommer nie. Hulle sal wel dros en weghardloop, maar sal nie hul uniforms en wapens saamneem nie.”
Intussen is groot groepe Zimbabwiese onderwysers besig om die grens na Botswana oor te steek, waar hulle los werkies doen.
Meeste van hulle verdien tot 50 pula (sowat R58) per dag. ’n Onderwyser wat wasgoed in Botswana was, verdien tot 250 pula (sowat R293) per week – sowat Z$200 000 (sowat R5 800) op die parallelle mark. Sy maandelikse salaris in Zimbabwe is Z$140 000 (sowat R4 000).
02-13-2007, 11:09 PM #1499
Pasiënt kry goeie nuus ná haar lyding
PORT ELIZABETH. – Hoewel sy daagliks ondraaglike pyn moet verduur, is sy darem terug by die huis en het boonop goeie nuus ontvang wat haar nuwe hoop gegee het.
Me. Judith Areington (70), wie se heupvervanging in die Livingstone-hospitaal onsuksesvol was, het gehoor ’n barmhartige Samaritaan het aangebied om haar mediese onkoste te betaal sodat sy die bes moontlike sorg kan kry.
Die Burger het vroeër berig hoe Areington, van die Buffelsfontein-aftreeoord in die Baai, vroeg verlede jaar ’n heupvervanging in die Livingstone-hospitaal ondergaan het, maar vyf maande later terug moes gaan hospitaal toe weens ondraaglike pyn.
Sy is op 3 Julie 2006 geopereer. Daarna is sy huis toe gestuur, maar moes telkens teruggaan omdat die wond nie gesond wou word nie.
Sy het vertel dokters het haar, nadat x-strale kort ná die eerste operasie geneem is, in kennis gestel dat die kunsmatige heup verbrokkel het en dat sy weer onder die mes sou moes kom om dit te verwyder.
Areington is net voor Kersfees vir die soveelste keer hospitaal toe.
Die dokters het toe aan haar gesê ’n stuk staal het in haar heup agtergebly ná die tweede operasie.
Met haar laaste besoek aan die hospitaal sowat drie weke gelede is sy opgeneem om die stuk staal te verwyder.
Benewens die beweerde sarkastiese opmerking van een dokter omdat sy haar storie aan die media vertel het, het sy vir dae geen mediese sorg ontvang nie.
Ná vyf dae sonder mediese sorg het Areington fisioterapie ontvang en is verlede Donderdag huis toe gestuur.
“Die dokters het vir my ma gesê sy kan huis toe gaan omdat sy gesond is, maar haar heup is steeds vreeslik geswel,” het me. Cheryl Barnard, Areington se dogter, gesê.
“Sy kan ook nie loop nie en het baie pyn. Sy kan nie eens langer as ’n uur regop sit nie,” het Barnard gesê.
Hoewel ’n private dokter, wat deur die barmhartige Samaritaan voorgestel is, Areington onlangs ondersoek het, is Barnard steeds in die duister oor wat die toekoms vir haar ma inhou.
“Ons weet nog nie wat presies met my ma fout is nie en of sy ooit weer sal kan loop nie.”
Die Burger het gister by die Livingstone-hospitaal navraag oor Areington se toestand gedoen, maar geen kommentaar kon van die superintendent, dr. Robin May, verkry word nie.
Die private dokter wou ook nie kommentaar lewer nie.
02-13-2007, 11:18 PM #1500
Egpaar sterf ure ná mekaar
REDDERSBURG. – ’n Verhaal van ware liefde het hom hier afgespeel toe ’n onafskeidbare egpaar van die Reddersrus-tehuis vir bejaardes enkele ure ná mekaar oorlede is.
Mnr. Pikkie (80) en mev. Koekie de Beer (76) was sewe jaar inwoners van die tehuis en vir almal daar was hulle ’n ware Romeo en Juliet.
Mnr. De Beer is Woensdagaand oorlede en mev. De Beer Donderdagoggend. ’n Roudiens vir hulle is die naweek hier gehou.
Mev. Johannette de Beer, hul skoondogter, sê die twee het baie na aan mekaar geleef.
“Ons het al gewonder wat die een sal doen as die ander die dag nie meer daar is nie. My skoonma het eendag gesê sy sien nie kans om ooit sonder haar man te wees nie. Dit is werklik ’n bestiering dat sy so kort ná oupa Pikkie oorlede is. Hulle was 54 jaar getroud.”
Mnr. De Beer het skielik Woensdag erge buikpyn gekry en is die aand in die hospitaal oorlede. Mev. De Beer is Donderdagoggend by haar seun en skoondogter se huis in Bloemfontein oorlede nadat hulle die nuus oor haar man se afsterwe die vorige aand aan haar oorgedra het.
“My skoonma het lank gelede ’n beroerte gehad en daarna was oupa Pikkie ’n groot steunpilaar vir haar. Die aand nadat sy van haar man se dood verneem het, het sy geensins gekla dat sy nie lekker voel nie. Die volgende oggend het sy opgestaan, maar later die oggend het sy net haar oë toegemaak en is dood. Ons het die ambulans ontbied en dit is bevestig dat sy ’n beroerte gehad het.”
Mnr. De Beer word veral vir sy goeie humorsin en staaltjies onthou. Hy het in verskeie komitees by die tehuis gedien. Die egpaar word oorleef deur ’n seun, Jan, twee dogters, mevv. Alda Franke en Stefanie van der Walt, een skoondogter, twee skoonseuns en sewe kleinkinders.
Page generated in 0.28902 seconds with 12 queries